31997R2138
L 297/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РEГЛАМЕНТ (ЕО) № 2138/97 НА КОМИСИЯТА
от 30 октомври 1997 година
относно определяне на границите на еднородните производствени зони на маслиново масло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент № 136/66/ЕИО на Съвета от 22 септември 1966 г. относно създаване на обща организация на пазара на масла и мазнини (1), последно изменен с Регламент (ЕО) № 1581/96 (2),
като взе предвид Регламент (ЕИО) № 2261/84 на Съвета от 17 юли 1984 г. относно установяване общи правила за отпускане на помощ за производство на маслиново масло и помощи за организации на производителите на маслиново масло (3), последно изменен с Регламент (ЕО) № 636/95 (4), и по-специално член 19 от него,
като има предвид, че член 18 от Регламент (ЕИО) № 2261/84 установява, че реколтите от маслиново масло и маслини трябва да бъдат определени в зависимост от еднородните производствени зони въз основа на данните, предоставени от държавите-членки-производителки;
като има предвид, че производствените зони бяха определени в приложение II към Регламент (ЕИО) № 1934/93 на Комисията от 8 юли 1993 г. относно определяне реколтите от маслини и маслиново масло за 1992-1993 пазарна година (5), последно изменен с Регламент (ЕО) № 1968/96 (6); като има предвид, че определянето на границите на производствените зони бе изменено няколко пъти във връзка с определянето на реколтите от маслини и маслиново масло за 1993-1994 и 1995-1996 пазарни години; като има предвид, че по административни и структурни причини следва да се извършат нови изменения на еднородните производствени зони за 1996-1997 пазарна година; като има предвид, че с оглед постигане на яснота, еднородните производствени зони следва да се определят отново;
като има предвид, че перките, предвидени в настоящия регламент, са в съответствие със становището на Управителния комитет по масла и мазнини,
ПРИЕ НАСТОЯЩИЯ РЕГЛАМЕНТ:
Член 1
Еднородните производствени зони се определят съгласно приложението.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държавите-членки.
Съставено в Брюксел на 30 октомври 1997 година.